रासेयो का बेहटा गांव में शिविर लगा
गंजबासौदा| राष्ट्रीय सेवा योजना नवांकुर इकाई के सात दिवसीय शिविर का शुभारंभ ग्राम बेहटा में किया गया। इस शिविर में छात्र जहां ग्रामीण परंपराओं व परिवेश से रूबरू होंगे, वहीं स्वच्छता, बेटी बचाओ और पढ़ाकर आगे बढ़ाओ जैसे कार्यक्रमोंं पर जनजागरण करेंगे। विभिन्न प्रतियोगिताओं व कार्यक्रमों के माध्यम से बौद्धिक जानकारियां देंगे। इस मौके पर मंडी अध्यक्ष नरेंद्रसिंह रघुवंशी, भाजपा ग्रामीण मंडल अध्यक्ष गजेंद्रसिंह रघुवंशी, सरपंच हिम्मतसिंह रघुवंशी मौजूद थे। गांव में रैली निकालकर शिविर के उद्देेश्य से ग्रामीणों को परिचित कराया गया। ग्राम की बालिकाओं से कला प्रशिक्षण शिविर में भागीदारी का आह्वान किया गया। शिक्षक केशव लाहौरी ने आभार व्यक्त किया।
hin_Deva hin_Deva